text: Se videoen: Prins Henrik afslører sit eget værk
  16 juli 2016 kl. 16.17
  Tønder fik i dag et nyt kunstværk. Det er Prins Henrik, der har lavet det, og det var Prinsen selv, der stod for afsløringen. 
  Mange var mødt frem for at se det nye kunstværk i Tønder. Kunstværkets plads er lige øst for Tønder Rådhus og ud til Kongevej, og det er Magda og den ny afdøde Antoni Andresen, der har skænket Tønder Kommune skulpturen udført af H.K.H. Prins Henrik.  
  - Den omstændighed, at det er en royal skulptur, skærper jo interessen. Prins Henriks skulptur kan sagtens måle sig med flere af de andre skulpturer, vi har i byen, siger Ove Mogensen, der er leder på Kunstmuseet i Tønder.
  Den nye skulptur har titlen ”Torso maskulin”, og du kan selv se den i videoklippet øverst.
  